钦定古今图书集成/理学汇编/学行典/第076卷 > 易经 > 《系辞上》
## 钦定古今图书集成/理学汇编/学行典/第076卷 > 易经 > 《系辞上》

“拟之而后言，议之而后动”，拟议以成其变化。

〈大全〉“拟议以成其变化”，此变化只就人事说。拟议只是裁度自家言动，使合此理，变易以从道之意。如拟议得是，便吉，拟议未善，则为凶矣。

又

“言出乎身，加乎民；行发乎迩，见乎远。”言行，君子之枢
机。枢机之发，荣辱之主也。言行，君子之所以动天地
也。可不慎乎！

〈大全〉节斋蔡氏曰：万化不穷，感应二端而已。感应者心也。言者心之声，行者心之迹，言行乃感应之枢机也。善者至善之理也，不善则悖理矣。人以善而感应，则感应同乎天矣，故曰“动天地也。”